CELEX: 32018R1472
Language: bg
Date: 2018-09-28 00:00:00
Title: Регламент (ЕС) 2018/1472 на Комисията от 28 септември 2018 година за изменение на приложение II към Регламент (ЕО) № 1333/2008 на Европейския парламент и на Съвета и на приложението към Регламент (ЕС) № 231/2012 на Комисията по отношение на кохинил, карминова киселина, кармини (E 120) (Текст от значение за ЕИП.)

3.10.2018   
               
               
                  BG
               
               
                  Официален вестник на Европейския съюз
               
               
                  L 247/1
               
            
         РЕГЛАМЕНТ (ЕС) 2018/1472 НА КОМИСИЯТА
         от 28 септември 2018 година
         за изменение на приложение II към Регламент (ЕО) № 1333/2008 на Европейския парламент и на Съвета и на приложението към Регламент (ЕС) № 231/2012 на Комисията по отношение на кохинил, карминова киселина, кармини (E 120)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 и член 14 от него,
         като има предвид, че:
         
                     (1)
                  
                  
                     В приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
                  
               
                     (2)
                  
                  
                     С Регламент (ЕС) № 231/2012 на Комисията (2) се определят спецификациите на добавките в храните, включени в списъците в приложения II и III към Регламент (ЕО) № 1333/2008.
                  
               
                     (3)
                  
                  
                     Кохинил, карминова киселина, кармини (E 120) е вещество, разрешено като оцветител в множество храни в съответствие с приложение II към Регламент (ЕО) № 1333/2008.
                  
               
                     (4)
                  
                  
                     В член 32, параграф 1 от Регламент (ЕО) № 1333/2008 се предвижда, че всички добавки в храните, които вече са разрешени в Съюза преди 20 януари 2009 г., подлежат на нова оценка на риска от Европейския орган за безопасност на храните („Органа“).
                  
               
                     (5)
                  
                  
                     За тази цел с Регламент (ЕС) № 257/2010 на Комисията (3) е създадена програма за новата оценка на добавките в храните, според която новата оценка на оцветителите е трябвало да приключи до 31 декември 2015 г.
                  
               
                     (6)
                  
                  
                     На 18 ноември 2015 г. Органът представи научно становище относно новата оценка на кохинил, карминова киселина, кармини (E 120) като добавка в храните (4). Органът стигна до заключението, че настоящият набор от данни не дава основания за преразглеждане на допустимата дневна доза (ДДД) за Е 120 и че данните от прецизираната оценка на експозицията са под ДДД за всички групи от населението. Въпреки това Органът препоръча настоящото наименование „кохинил, карминова киселина, кармини“ да се преразгледа, така че да отразява по-точно материала, използван като добавка в храните, и спецификациите по отношение на процента на неотчетения материал, максимално допустимите граници за токсичните елементи и наличието на белтъчни съединения да бъдат актуализирани.
                  
               
                     (7)
                  
                  
                     Съгласно член 10, параграф 3 от Регламент (ЕО) № 1333/2008 списъкът на Съюза на одобрените добавки в храните се изменя в съответствие с процедурата, посочена в Регламент (ЕО) № 1331/2008 на Европейския парламент и на Съвета (5).
                  
               
                     (8)
                  
                  
                     В член 3, параграф 1 от Регламент (ЕО) № 1331/2008 се предвижда, че списъкът на Съюза на добавките в храните може да бъде актуализиран по инициатива на Комисията или при постъпване на заявление.
                  
               
                     (9)
                  
                  
                     Следователно е необходимо приложение II към Регламент (ЕО) № 1333/2008 и приложението към Регламент (ЕС) № 231/2012 да бъдат изменени.
                  
               
                     (10)
                  
                  
                     Преди влизането в сила на измененията следва да се осигури разумен срок, за да се даде възможност на стопанските субекти в областта на храните да се съобразят с новите изисквания, установени в настоящия регламент.
                  
               
                     (11)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложение II към Регламент (ЕО) № 1333/2008 всяко позоваване на „E 120 Кохинил, карминова киселина, кармини“ се заменя с „E 120 Карминова киселина, кармин“.
         
         
            Член 2
            Приложението към Регламент (ЕС) № 231/2012 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от23 октомври 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 септември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 354, 31.12.2008 г., стр. 16.
         
            (2)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
         
            (3)  Регламент (ЕС) № 257/2010 на Комисията от 25 март 2010 г. за създаване на програма за новата оценка на одобрените добавки в храните в съответствие с Регламент (ЕО) № 1333/2008 на Европейския парламент и на Съвета относно добавките в храните (ОВ L 80, 26.3.2010 г., стр. 19).
         
            (4)  EFSA Journal (Бюлетин на ЕОБХ), 2015; 13(11):4288.
         
            (5)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
      
      
         
            ПРИЛОЖЕНИЕ
            В приложението към Регламент (ЕС) № 231/2012 вписването за „E 120 Кохинил, карминова киселина, кармини“ се заменя със следното:
            
               
                           „E 120 КАРМИНОВА КИСЕЛИНА, КАРМИН
                           
                        
                     
                           
                              Синоними
                           
                        
                        
                           CI натурално червено 4
                        
                     
                           
                              Определение
                           
                        
                        
                           Карминова киселина се получава от водни, водно-алкохолни или алкохолни екстракти от кохинил, който се състои от изсушени тела на женското насекомо Dactylopius coccus Costa.
                           Кармините са алуминиеви лакове от карминова киселина, в които се смята, че присъстват алуминий и карминова киселина в моларно съотношение 1:2.
                           Активното оцветяващо вещество е карминова киселина. Може да има наличие и на незначителни количества на нейната аминна форма, 4-аминокарминова киселина.
                           В индустриално произведените продукти активното оцветяващо вещество карминова киселина може да присъства заедно с амониеви, калциеви, калиеви или натриеви катиони, поотделно или в комбинация, като тези катиони могат да бъдат и в излишък. Индустриално произведените продукти могат да съдържат и белтъчен материал, извлечен от насекомото източник.
                        
                     
                           Колор индекс №
                        
                        
                           75470
                        
                     
                           Еinecs
                        
                        
                           Kарминова киселина: 215-023-3; кармини: 215-724-4.
                        
                     
                           Химично наименование
                        
                        
                           7-β-D-глюкопиранозил-3,5,6,8-тетрахидрокси-1-метил-9,10- диоксоантрацен-2-карбоксилна киселина (карминова киселина); карминът е хидратираният алуминиев хелат на тази киселина
                        
                     
                           Химична формула
                        
                        
                           C22H20O13 (карминова киселина)
                        
                     
                           Молeкулна маса
                        
                        
                           492,39 (карминова киселина)
                        
                     
                           Съдържание на основно вещество
                        
                        
                           Съдържание — не по-малко от 90 % карминова киселина; не по-малко от 50 % карминова киселина в хелатите.
                        
                     
                           
                              Описание
                           
                        
                        
                           Червено до тъмночервено ронливо твърдо вещество или прах.
                        
                     
                           
                              Идентификация
                           
                        
                        
                            
                        
                     
                           Спектрометрия
                        
                        
                           Kарминова киселина:
                           
                                        
                                    
                                    
                                       Максимум във воден разтвор на амоняк при приблизително 518 nm.
                                    
                                 
                                        
                                    
                                    
                                       Максимум в разреден хлороводороден разтвор при приблизително 494 nm.
                                    
                                 
                                        
                                    
                                    
                                       E 1 %/1cm 139 пикова стойност около 494 nm в разредена солна киселина
                                    
                                 4-аминокарминова киселина:
                           
                                        
                                    
                                    
                                       Максимум във воден разтвор на амоняк при 535 nm.
                                    
                                 
                                        
                                    
                                    
                                       Максимум в разреден хлороводороден разтвор при 530 nm.
                                    
                                 
                                        
                                    
                                    
                                       E 1 %/1cm 260 пикова стойност около 535 nm във воден разтвор на амоняк, pH 9,5
                                    
                                 В индустриално произведените продукти карминовата киселина може да бъде разграничена от нейния амин посредством HPLC
                        
                     
                           
                              Чистота
                           
                        
                        
                            
                        
                     
                           Остатъци от разтворители
                        
                        
                           Етанол:
                           Метанол:
                        
                        
                           Не повече от 150 mg/kg
                           Не повече от 50 mg/kg
                        
                     
                           Общо пепел
                        
                        
                           Kарминова киселина:
                           Кармин:
                        
                        
                           Не повече от 5 %
                           Не повече от 12 %
                        
                     
                           Белтък (N × 6,25)
                        
                        
                           Kарминова киселина:
                           Кармин:
                        
                        
                           Не повече от 2,2 %
                           Не повече от 25 %
                        
                     
                           4-аминокарминова киселина
                        
                        
                           Не повече от 3 % по отношение на карминова киселина
                        
                     
                           Вещество, неразтворимо в разреден амоняк
                        
                        
                           Кармин: Не повече от 1 %
                        
                     
                           Арсен
                        
                        
                           Не повече от 1 mg/kg
                        
                     
                           Олово
                        
                        
                           Не повече от 1,5 mg/kg
                        
                     
                           Живак
                        
                        
                           Не повече от 0,5 mg/kg
                        
                     
                           Кадмий
                        
                        
                           Не повече от 0,1 mg/kg
                        
                     
                           
                              Микробиологични критерии
                           
                        
                        
                            
                        
                     
                           
                              Salmonella spp.
                        
                        
                           Да не се открива в 10 g
                        
                     
                  
                     Могат да се използват алуминиеви лакове на този оцветител
                  .“